title: 2014/290/EU: Sklep Sveta z dne 14. aprila 2014 o stališču, ki se zavzame v imenu Evropske unije v okviru Pridružitvenega odbora Evropska unija-Čile v zvezi s spremembo Priloge XII k Sporazumu o pridružitvi med Evropsko skupnostjo in njenimi državami članicami na eni strani ter Republiko Čile na drugi strani, ki določa sezname čilskih subjektov, ki naročajo v skladu z določbami naslova IV dela IV (Vladna naročila)

text:
               17.5.2014

               SL

               Uradni list Evropske unije

               L 147/116

         SKLEP SVETA
   z dne 14. aprila 2014
   o stališču, ki se zavzame v imenu Evropske unije v okviru Pridružitvenega odbora Evropska unija-Čile v zvezi s spremembo Priloge XII k Sporazumu o pridružitvi med Evropsko skupnostjo in njenimi državami članicami na eni strani ter Republiko Čile na drugi strani, ki določa sezname čilskih subjektov, ki naročajo v skladu z določbami naslova IV dela IV (Vladna naročila)

      (2014/290/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega odstavka člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Sporazum o pridružitvi med Evropsko skupnostjo in njenimi državami članicami na eni strani ter Republiko Čile na drugi strani (1) (v nadaljnjem besedilu: Pridružitveni sporazum) je bil podpisan 18. novembra 2002.

               (2)

               Priloga XII k Pridružitvenemu sporazumu določa sezname subjektov v Republiki Čile (v nadaljnjem besedilu: Čile), ki naročajo v skladu z določbami o vladnih naročilih iz naslova IV dela IV Pridružitvenega sporazuma.

               (3)

               Čile je Unijo 10. februarja 2012 uradno obvestil o svoji nameri, da v skladu s členom 159(1) Pridružitvenega sporazuma spremeni svoj obseg v zvezi z vladnimi naročili, določen v Prilogi XII k Pridružitvenemu sporazumu. Čile je dodatne informacije predložil 18. oktobra 2012. Sprememba obsega poenostavitev določenih seznamov subjektov v Prilogi XII k Pridružitvenemu sporazumu, in sicer: v Dodatku 1 A se subjekti, navedeni pri vsakem od ministrstev in regionanlih vlad, nadomestijo z vseobsegajočo klavzulo, ki zajema vse subjekte, podrejene naštetim ministrstvom in regionalnim vladam; v Dodatku 2 A pa se podrobnosti seznama za vse subjekte na podcentralni ravni nadomesti z vseobsegajočo klavzulo: „vse občine“ (sprememba Priloge XII k Pridružitvenemu sporazumu). Dodatek 1B in Dodatek 2B ter tudi Dodatek 3 do Dodatek 5 Priloge XII k Pridružitvenemu sporazumu ostajajo nespremenjeni.

               (4)

               Po tem uradnem obvestilu in v skladu s členom 159(2) in (3) Pridružitvenemu sporazumu pogodbenici Pridružitvenega sporazuma menita, da je primerno, da Pridružitveni odbor EU-Čile (v nadaljnjem besedilu: Pridružitveni odbor) sprejme sklep o spremembi Priloge XII k Pridružitvenemu sporazumu.

               (5)

               Stališče Unije v okviru Pridružitvenega odbora bi moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče, ki se zavzame v imenu Unije v Pridružitvenem odboru EU-Čile (v nadaljnjem besedilu: Pridružitveni odbor) v zvezi s spremembo Priloge XII k Pridružitvenemu sporazumu, ki določa sezname čilskih subjektov, ki naročajo v skladu z določbami iz naslova IV dela IV o vladnih naročilih, temelji na osnutku sklepa Pridružitvenega odbora, ki je priložen temu sklepu.
   Člen 2
   Sklep Pridružitvenega odbora se po sprejetju objavi v Uradnem listu Evropske unije.
   Člen 3
   Ta sklep začne veljati na dan sprejetja.

      V Luxembourgu, 14. aprila 2014

            Za Svet

            Predsednica

         C. ASHTON

      (1)  UL L 352, 30.12.2002, str. 3.

         OSNUTEK

      SKLEPA št. …/2014 PRIDRUŽITVENEGA ODBORA EU-ČILE
      z dne …
      o spremembi Priloge XII k Sporazumu o pridružitvi med Evropsko skupnostjo in njenimi državami članicami na eni strani ter Republiko Čile na drugi strani, ki določa sezname čilskih subjektov, ki naročajo v skladu z določbami naslova IV dela IV (Vladna naročila)
      PRIDRUŽITVENI ODBOR EU-ČILE JE –
      ob upoštevanju Sporazuma o pridružitvi med Evropsko skupnostjo in njenimi državami članicami na eni strani ter Republiko Čile na drugi strani (1) (v nadaljnjem besedilu: Pridružitveni sporazum), podpisanega 18. novembra 2002, in zlasti člena 159 Pridružitvenega sporazuma,
      ob upoštevanju naslednjega:

                  (1)

                  Priloga XII k Pridružitvenemu sporazumu določa seznam subjektov v Republiki Čile (v nadaljnjem besedilu: Čile), ki naročajo v skladu z določbami o vladnih naročilih iz naslova IV dela IV Pridružitvenega sporazuma.

                  (2)

                  Čile je Evropsko unijo 10. februarja 2012 uradno obvestil o svoji nameri, da spremeni svoj obseg v zvezi z vladnimi naročili, določen v Prilogi XII k Pridružitvenemu sporazumu. Sprememba obsega poenostavitev določenih seznamov subjektov v Prilogi XII k Pridružitvenemu sporazumu, in sicer: v Dodatku 1 A se subjekti, navedeni pri vsakem od ministrstev in regionanlih vlad, nadomestijo z vseobsegajočo klavzulo, ki zajema vse subjekte, podrejene naštetim ministrstvom in regionalnim vladam; v Dodatku 2A pa se podrobnosti seznama za vse subjekte na podcentralni ravni nadomesti z vseobsegajočo klavzulo: „vse občine“ (sprememba Priloge XII k Pridružitvenemu sporazumu). Dodatek 1B in Dodatek 2B ter tudi Dodatek 3 do Dodatek 5 Priloge XII k Pridružitvenemu sporazumu ostajajo nespremenjeni.

                  (3)

                  Za namene Priloge XII k Pridružitvenemu sporazumu je primerno, da se izvede sprememba Priloge XII k Pridružitvenemu sporazumu, o kateri je Čile poslal obvestilo –

            SPREJEL NASLEDNJI SKLEP:
      Člen 1
      Priloga XII k Pridružitvenemu sporazumu, ki vsebuje sezname čilskih subjektov, ki naročajo v skladu z določbami naslova IV dela IV o vladnih naročilih, se nadomesti z besedilom v prilogi.
      Člen 2
      Ta sklep začne veljati na dan sprejetja.

         V … 2014.

               Za Pridružitveni odbor EU-ČILE

               Predsednik

         (1)  UL L 352, 30.12.2002, str. 3.

         PRILOGA

               „PRILOGA XII
               (iz člena 137 Pridružitvenega sporazuma)
               OBSEG VLADNIH NAROČIL ČILA

                  Dodatek 1

                  Subjekti na centralni ravni

                  Subjekti, ki naročajo v skladu z določbami tega naslova

               OSKRBA
               Pragovi 130 000 SDR
               STORITVE
               Navedeno v Dodatku 4
               Pragovi 130 000 SDR
               GRADNJE
               Navedeno v Dodatku 5
               Pragovi 5 000 000 SDR

                           A.

                           SEZNAM SUBJEKTOV

                                       Presidencia de la República

                                       Ministerio de Interior y Seguridad Pública

                                       Ministerio de Relaciones Exteriores

                                       Ministerio de Defensa Nacional

                                       Ministerio de Hacienda

                                       Ministerio Secretaría General de la Presidencia de la República

                                       Ministerio Secretaría General de Gobierno

                                       Ministerio de Economía, Fomento y Turismo

                                       Ministerio de Minería

                                       Ministerio de Desarrollo Social

                                       Ministerio de Educación

                                       Ministerio de Justicia

                                       Ministerio del Trabajo y Previsión Social

                                       Ministerio de Obras Públicas

                                       Ministerio de Transporte y Telecomunicaciones

                                       Ministerio de Salud

                                       Ministerio de Vivienda y Urbanismo

                                       Ministerio de Bienes Nacionales

                                       Ministerio de Agricultura

                                       Ministerio de Energía

                                       Ministerio del Medio Ambiente

                                       Gobiernos Regionales

                                       Todas las Intendencias

                                       Todas las Gobernaciones

                     Opomba k oddelku A
               Če v tem dodatku ni drugače določeno, ta sporazum velja za vse subjekte, podrejene ministrstvom in regionalnim vladam, naštetim zgoraj.

                           B.

                           VSI DRUGI CENTRALNI JAVNI SUBJEKTI, VKLJUČNO Z NJIHOVIMI REGIONALNIMI IN LOKALNIMI ODDELKI, ČE NIMAJO INDUSTRIJSKEGA ALI KOMERCIALNEGA ZNAČAJA.

                  Dodatek 2

                  Subjekti na podcentralni ravni in organi, katerih delovanje ureja javno pravo

                  Subjekti, ki naročajo v skladu z določbami tega naslova

               OSKRBA
               Pragovi 200 000 SDR
               STORITVE
               Navedeno v Dodatku 4
               Pragovi 200 000 SDR
               GRADNJE
               Navedeno v Dodatku 5
               Pragovi 5 000 000 SDR

                           A.

                           SEZNAM SUBJEKTOV

                                       Vse občine

                           B.

                           VSI DRUGI SUBJEKTI NA PODCENTRALNI RAVNI, VKLJUČNO Z NJIHOVIMI PODODDELKI, IN VSI DRUGI SUBJEKTI, KI DELUJEJO V SPLOŠNEM INTERESU IN SO POD UPRAVNIM ALI FINANČNIM NADZOROM JAVNIH SUBJEKTOV, ČE NIMAJO INDUSTRIJSKEGA ALI KOMERCIALNEGA ZNAČAJA.

                  Dodatek 3

                  Subjekti, ki delujejo na področju javnih gospodarskih služb

               OSKRBA
               Pragovi 400 000 SDR
               STORITVE
               Navedeno v Dodatku 4
               Pragovi 400 000 SDR
               GRADNJE
               Navedeno v Dodatku 5
               Pragovi 5 000 000 SDR

                           A.

                           SEZNAM SUBJEKTOV

                                       Empresa Portuaria Arica

                                       Empresa Portuaria Iquique

                                       Empresa Portuaria Antofagasta

                                       Empresa Portuaria Coquimbo

                                       Empresa Portuaria Valparaíso

                                       Empresa Portuaria San Antonio

                                       Empresa Portuaria San Vicente-Talcahuano

                                       Empresa Portuaria Puerto Montt

                                       Empresa Portuaria Chacabuco

                                       Empresa Portuaria Austral

                                       Aeropuertos de propiedad del Estado, dependientes de la Dirección de Aeronáutica Civil.

                           B.

                           VSA DRUGA JAVNA PODJETJA, KOT SO OPREDELJENA V ČLENU 138(C), KI KOT ENO IZMED SVOJIH DEJAVNOSTI OPRAVLJAJO TUDI ENO ALI VEČ OD SPODAJ NAŠTETIH:

                                       (a)

                                       zagotavljanje letališč ali drugih terminalskih zmogljivosti prevoznikom v zračnem prometu; in

                                       (b)

                                       zagotavljanje pomorskih pristanišč ali pristanišč na celinskih vodah ali druge terminalske infrastrukture prevoznikom v pomorskem prometu ali prometu po celinskih plovnih poteh.

                  Dodatek 4

                  Storitve

               Za namen tega naslova in brez poseganja v člen 137(2) ni izključena nobena storitev iz univerzalnega seznama storitev.

                  Dodatek 5

                  Gradbene storitve

               Za namen tega naslova in brez poseganja v določbe člena 137(2) ni izključena nobena gradbena storitev iz oddelka Centralne klasifikacije proizvodov v zvezi z gradbenimi deli.“.